Islamkritikeren og stifteren af partiet Stram Kurs Rasmus Paludan er blevet angrebet af en eller flere mænd på Blågårds Plads på Nørrebro i København under en demonstration.

- Vi ved ikke med sikkerhed, hvad der er sket. Men der var en eller flere, der løb frem mod ham, siger Jesper Bangsgaard, der er vicepolitiinspektør ved Københavns Politi.

- Der er en person, som er blevet anholdt.

Demonstrationen har skabt voldsomme uroligheder på og omkring Blågårdsplads. Flere steder er der sat ild til containere.

Omkring 200 mænd deltager i urolighederne, hvor der bliver kastet med flasker, sten og kanonslag, fortæller DRs journalist Louise Dalsgaard som er på stedet.